Tirgus izpētes ID Nr.: GNP/2022/TI/27

**DARBA UZDEVUMS**

Objekts “Koka platformas ar koka margām un elektrības pievades izbūve Lizumā” realizējams iedzīvotāju idejas “Lizums uzrunā” ietvaros. Iedzīvotāju idejas mērķis - ir radīt sakoptu, publiski pieejamu, radošu un atvērtu sabiedrībai vietu, kas dos īpašu atpazīstamību Lizuma pagastam. Vārds LIZUMS (burti, kas tumšajā diennakts laikā būs izgaismoti) tiks ievietots dīķī, kas atrodas pretī Tautumeitas skulptūrai, uz ko ar roku norāda atveidotā Tautumeita. Dīķa malā tiks izbūvēta koka skatu platforma.

Objekta “Koka platformas ar koka margām un elektrības pievades izbūve Lizumā” ietvaros paredzēts:

1. Izveidot koka platformu ar koka margām. Platformas izmēri – 8,0 m x 4,20 m (taisnstūra forma), margas augstums – 1,10 m.
* Pamati (skaits: 50 gab., iebūves dziļums: 1 – 1,20 m): ierakti, par veidni izmantojot PVC kanalizācijas cauruli D=200, betonēti ar metāla ieliekamo detaļu - enkuru, pie kuras stiprināms platformas rāmis.
* Rāmis no koka brusām 150x100 mm uz kura stiprinās terases dēļi.
* Platformas segums – impregnēti terases dēļi 28x120
* Koka margas – stiprināmas pie platformas malas, margas augstums – 1,10 m, kokmateriālu izmērs – 75x75 mm.
* Kāpnes – viens pakāpiens, platums – 30cm, augstums – 15cm, metāla rāmis ar dēļu segumu (28x120).
1. Pievadīt elektrību platformai. Elektrības kabelim (3x2,5) tiek veidota caurdure zem ceļa 30 m, gar dīķa malu atvērta tranšeja līdz platformai 25 m. Elektrības pieslēgums no esošās laternas pāri ceļam.